Bratislava, 05.05.2021

 Všetkým záujemcom

# Vysvetlenie Výzvy na predloženie ponuky č. 1

Vo verejnom obstarávaní na predmet zákazky „**Realizácia projektov organizácie dopravy - vodorovné dopravné značenie**“, vyhlásenej vo Vestníku verejného obstarávania  č. 101/2021 zo dňa 29.04.2021 pod značkou 23079 - WNP, bola doručená nasledovná otázka:

**Otázka č. 1:**

Žiadame o doplnenie výkazu výmer pre jednotlivé časti zákazky z dôvodu spresnenia množstva oceňovaných položiek vodorovného dopravného značenia (rovnaká východzia pozícia pre všetkých uchádzačov).

**Odpoveď č. 1:**

Verejný obstarávateľ nemá k dispozícii výkazy výmer pre dané časti. Uchádzači majú pri oceňovaní svojej ponuky vychádzať z plánov organizácie dopravy, ktoré im boli poskytnuté ako prílohy Výzvy na predloženie ponuky. Všetkým záujemcom je sprístupnený rovnaký rozsah dokumentácie, preto nie je možné konštatovať, že by záujemci nemali rovnakú východziu pozíciu. Máme za to, že svojim rozsahom nie sú dané časti zákazky natoľko rozsiahle ani náročné, aby z predložených projektov organizácie dopravy nebolo možné uchádzačmi vypracovať ponuky.

S pozdravom

 Mgr. Michal Garaj v. r.

 vedúci oddelenia verejného obstarávania